Benicio del Toro

Benicio Monserrate Rafael del Toro Sánchez (s. 19. helmikuuta 1967 San Germán) on puertoricolainen Oscar-palkittu näyttelijä. Häntä on luonnehdittu luonnenäyttelijäksi.  

 Lapsuus ja nuoruus 
Del Toron vanhemmat Gustavo ja Fausta olivat molemmat ammatiltaan asianajajia. Hänen äitinsä menehtyi hepatiittiin Benicion ollessa yhdeksänvuotias. Del Toro kävi lapsena katolista koulua Puerto Ricossa ja 13-vuotiaan muutti perheensä mukana Mercersburgiin Pennsylvaniaan, jossa kävi Mercersburg Academy -nimistä sisäoppilaitosta. Del Toro opiskeli myöhemmin liiketaloutta Kalifornian yliopiston San Diegon kampuksella, mutta siirtyi opiskelemaan näyttelemistä.

Del Toro muutti Kaliforniasta New Yorkiin ja opiskeli ensin Circle in the Square Theatre Schoolissa. Hän sai sitten stipendin Stella Adlerin akaatemiaan Los Angelesiin.

 Näyttelijänura 
Del Toro teki ensimmäisen televisioroolinsa vuonna 1987, jolloin hän vieraili yhdessä televisiosarja Miami Vicen jaksossa, ja ensimmäisen elokuvaroolinsa vuonna 1988 perhekomediassa Big Top Pee-wee. Vuonna 1989 hän esitti Dariota, Bond-konna Franz Sanchezin apuria elokuvassa 007 ja lupa tappaa. Del Toron sai kehuja suorituksestaan minisarjasta Camarena (1990). Hän näytteli tositapahtumiin perustavassa sarjassa meksikolaista huumeparonina. Del Toron 1990-luvun elokuvia olivat muun muassa Nyhjää tyhjästä (1993) ja China Moon (1994).

Läpimurtoroolinsa Del Toro teki vuonna 1995 Bryan Singerin ohjaamassa rikoselokuvassa Epäillyt, jossa hän esitti Fred Fensteriä. Hän sai roolityöstään parhaan miessivuosan Independent Spirit Awardin. Hän sai saman palkinnon myös seuraavana vuonna roolistaan Benny Dalmauna Julian Schnabelin ohjauksessa Basquiat. Del Toro ja Alicia Silverstone olivat pääosassa huonoja arvosteluja saaneessa elokuvassa Tuhannen taalan tyttö (1997). Hän lihotti itseään noin 20 kilogrammaa Dr. Gonzon rooliin elokuvaa Pelkoa ja inhoa Las Vegasissa (1998) varten ja näytteli Guy Ritchien Snatchissa (2000).

Vuonna 2001 del Toro sai useita palkintoja, muun muassa parhaan miessivuosan Oscarin, BAFTA-palkinnon ja Golden Globen sekä parhaan miesnäyttelijän Hopeisen karhun suorituksestaan elokuvassa Traffic, jossa hänellä oli huumepoliisi Javier Rodriguezin rooli. Hänestä tuli kolmas Oscarin saanut puertoricolaisnäyttelijä José Ferrerin (Cyrano – miekan sankari) ja Rita Morenon (West Side Story) jälkeen. Hän oli ehdolla sivuosa-Oscarin saajaksi myös vuonna 2004 roolistaan ex-vanki Jack Jordanina elokuvassa 21 grammaa, mutta jäi tuolloin ilman palkintoa.

Del Toro esitti Che Guevaraa Steven Soderberghin ohjaamassa kaksiosaisessa elämäkertaelokuvassa Che, joka sai ensi-iltansa vuonna 2008. Hän sai vuonna 2008 suorituksestaan Cannesin elokuvajuhlien parhaan miesnäyttelijän palkinnon (Prix d'interprétation masculine) sekä 2009 parhaan miespääosan Goya-palkinnon.       

Del Toro näytteli 2010-luvulla muun muassa Inherent Vicessa (2014), Sicariossa (2015) ja sen jatko-osassa Sicario 2: Soldado (2018). Hän oli mukana myös suurtuotannoissa Guardians of the Galaxy (2014), Star Wars: The Last Jedi (2017) ja Avengers: Infinity War (2018) sekä minisarjassa Escape at Dannemora (2018). Hän myös ääninäytteli viekasta kettua perhe-elokuvass Dora and the Lost City of Gold (2019).

Del Toro ja Don Cheadle olivat pääosissa Steven Soderberghin draamassa No Sudden Move (2021), jossa hän näytteli pikkurikollista 1950-luvun Detroitissa. Del Toro oli myös mukana Wes Andersonin elokuvissa The French Dispatch (2021) ja Foinikialainen juoni (2025) sekä Paul Thomas Anderson toimintaelokuvassa One Battle After Another (2025). Roolistaan karateopettajana Del Toro sai uransa kolmannen Oscar-ehdokkuuden.

 Yksityiselämä 
Del Torolla on elokuussa 2011 syntynyt tytär Kimberly Stewartin kanssa.

 Filmografia 
Elokuvat Vuosi Suomenkielinen nimi Alkuperäinen nimi Rooli 1988 Big Top Pee-wee  Duke 1989  007 ja lupa tappaa  Licence to Kill  Dario1991 China Moon  Lamar DickeyIndian Runner  Miguel  1992  Kolumbus – seikkailijoista suurin  Christopher Columbus: The Discovery  Alvaro Harana1993  Nyhjää tyhjästä  Money for Nothing  Dino Palladino Kultaiset munat  Huevos de oro  Bob Peloton  Fearless  Manny Rodrigo 1994  Kalavelkoja hollywoodilaisittain  Swimming with Sharks  Rex 1995  Epäillyt  The Usual Suspects  Fred Fenster1996 Basquiat  Benny Dalmau The Fan – pelko iskee  The Fan  Juan Primo Hautajaiset  The Funeral  Gaspare Spoglia1997  Tuhannen taalan tyttö  Excess Baggage  Vincent RocheJoyride  López1998  Pelkoa ja inhoa Las Vegasissa  Fear and Loathing in Las Vegas  Dr. Gonzo2000  Snatch – hävyttömät  Snatch  Frankie Four-Fingers   Tuhon tiellä  The Way of the Gun  LongbaughTraffic  Javier Rodriguez 2001  Kunniasanalla  The Pledge  Toby Jay Wadenah2003  Saalistaja  The Hunted  Aaron Hallam 21 grammaa  21 Grams  Jack Jordan 2005 Sin City  Jackie-Boy   2007 Things We Lost in the Fire  Jerry Sunborne 2008 Che  Ernesto ”Che” Guevara 2010 The Wolfman  Lawrence Talbot2012  Raakalaiset  Savages  LadoJimmy P.  Jimmy Picard2013 Thor: The Dark World   Taneleer Tivan / Keräilijä (cameo)2014 Guardians of the Galaxy  Taneleer Tivan / KeräilijäEscobar: Paradise Lost  Pablo EscobarInherent Vice  Sauncho Smilax2015 A Perfect Day  Mambrú Sicario  Alejandro Gillick Pikku prinssi  The Little Prince  Käärme (ääni)2017 The Trap  Slim Star Wars: The Last Jedi  DJ2018 Avengers: Infinity War  Taneleer Tivan / Keräilijä Sicario 2: Soldado  Sicario: Day of the Soldado  Alejandro Gillick 2019  Seikkailija Dora  Dora and the Lost City of Gold  Swiper (ääni)2021 No Sudden Move  Ronald Russo The French Dispatch  Moses Rosenthaler 2023 Reptile  Tom Nichols2025 One Battle After Another  Sergio St. CarlosFoinikialainen juoniThe Phoenician Scheme Zsa-zsa Korda

 Lähteet 

 Aiheesta muualla 



Luokka:Puertoricolaiset näyttelijät
Luokka:Yhdysvaltalaiset näyttelijät
Luokka:Oscar-palkinnon saajat
Luokka:Golden Globe -palkinnon saajat
Luokka:BAFTA-palkinnon saajat
Luokka:SAG-palkinnon saajat
Luokka:Vuonna 1967 syntyneet
Luokka:Elävät henkilöt
Luokka:Seulonnan keskeiset artikkelit